**ŽAGARĖS SOCIALINIŲ PASLAUGŲ CENTRO**

**VAIKŲ GLOBOS SKYRIAUS**

**,,NENUORAMŲ“ ŠEIMYNOS 2015 METŲ VEIKLOS ATASKAITA**

 2015 metų pradžioje šeimynoje gyveno 15 globotinių (rūpintinių). Vienas rūpintinis išvyko gyventi pas močiutę, du globotiniai buvo įvaikinti. Šiuo metu gyvena 12 vaikų, 4 mergaitės ir 8 berniukai. Šeimynoje dirba dvi socialinės darbuotojos ir trys socialinio darbuotojo padėjėjai.

 2015 metais ugdėme savarankiško socialinio gyvenimo įgūdžius, stiprinome mokymosi motyvaciją, supažindinome su profesijos pasirinkimo galimybėmis, vykdėme prevencinę veiklą, rūpinomės turiningu vaikų laisvalaikiu, fizine ir psichine globotinių sveikata, higienos įgūdžiais. Veikla vyko komandoje, palaikant ryšius su globotinių šeimomis, su visuomeninėmis ir kitomis organizacijomis.

 Vyko susitikimai su Joniškio rajono PK atstovais, Joniškio rajono savivaldybės VTAS specialistais, Socialinės paramos ir sveikatos skyriaus specialistais, Joniškio PPT specialistais, Šiaulių logopedinės mokyklos pedagogais, Šiaulių profesinio rengimo centro pedagogais, Joniškio ,,Aušros“ gimnazijos pedagogais, Žagarės gimnazijos pedagogais, Žagarės lopšelio – darželio ,,Vyšniukas“ darbuotojais, Žagarės bibliotekos darbuotojais.

 Siekiant parengti savimi pasitikintį, komunikabilų ir įvairius gyvenimo sunkumus gebantį įveikti jaunuolį, pravesta 730 individualių pokalbių, 52 užsiėmimai grupėse. Vaikai supažindinti su šeimynos taisyklėmis, teisėmis ir pareigomis, mokyti suprasti pareigų reikšmę ir svarbą, gebėjimą prisiimti ir atlikti įsipareigojimus. Mokyta efektyviai bendrauti, spręsti konfliktus, suprasti kitų žmonių jausmus. Pratinti tvirtai laikytis nuomonės, taisyklių ir susitarimų.

 Siekiant fizinės sveikatos stiprinimo globotiniams suteikta žinių apie sveiką mitybą, kalbėta apie rizikingo elgesio padarinius ir pasekmes. Vaikai skatinti pasirinkti saugius žaidimus ir žaidimų vietas. Mokyta, jog patekus į bėdą būtina kam nors apie tai pranešti, paprašyti pagalbos. 6 vaikai lankė lengvosios atletikos treniruotes, 2 – futbolo treniruotes. 7 vaikai kartu su lengvosios atletikos treneriu bėga krosą savaitgaliais.

 Siekiant išsiaiškinti priežastis, trukdančias sėkmingai ugdytinio socializacijai, vyko psichologės- asistentės konsultacijos, pokalbiai, anketavimas, stebėjimas. Siekėme padėti suvokti, kad kiekvienas turi teisę jaustis ir išreikšti ne tik gerą savijautą, bet ir sunkius jausmus (pyktį, nuoskaudą, liūdesį).

 Siekiant palaikyti ir stiprinti higienos įgūdžius, bei suvokti sveikatą kaip vertybę, kasdien kontroliuotas asmens higienos laikymasis, ugdyta nuostata rūpintis savo kūnu. Higienos priemonėms ir medikamentams per 2015 metų sausio – lapkričio mėnesius išleisti 930,51 eurų.

 Stiprinant mokymosi motyvaciją, kasdien domėtasi mokymosi sunkumais ir gautais rezultatais.

Vaikai skatinti tobulėti ir siekti sau išsikeltų tikslų. Šeimynoje 9 vaikai mokosi Žagarės gimnazijoje, 6 iš jų turi vidutinį specialiųjų ugdymosi poreikių lygį. 2 vaikai mokosi Šiaulių logopedinėje mokykloje. 3 vaikai mokosi profesinėse mokyklose.

Suteikta pagalba atliekant namų darbų užduotis. Mokyta prisiimti asmeninę atsakomybę. Bendrauta ir bendradarbiauta su vaikų mokymosi įstaiga. Žagarės gimnazijoje lankytasi šešiuose klasės susirinkimuose, bendrauta su gimnazijos pedagogais individualiai , bei telefonu. Dalyvauta apskrito stalo diskusijoje ,,Jūsų vaikai – mūsų vaikai“ su Žagarės gimnazijos vadovu ir pedagogais. Pagal poreikį vaikai aprūpinti kanceliarinėmis priemonėmis.

 Vykdant profesinį orientavimą, mokyta planuoti savo ateitį, realiai vertinti savo galimybes. Rūpintiniai supažindinti su profesijų įvairove, suteikta pagalba ieškant informacijos apie pasirinktas mokymosi įstaigas. Formuotas teigiamas požiūris į darbą ir profesinį pasirengimą, pildyti ,,Gyvenimo kelio“ planai. 3 vaikai pasirinko profesinį mokymą, 2 iš jų pabaigę 10 klasių, 1 — 9 klases. Viena mergaitė pasirinko dekoratyvinio apželdinimo verslo darbuotojos specialybę Joniškio Žemės ūkio mokykloje. Kita mergaitė pasirinko kirpėjos specialybę Šiaulių profesinio rengimo centre. Vienas berniukas pasirinko statybininko specialybę Šiaulių profesinio rengimo centre.

 Rūpinantis turiningu vaikų laisvalaikiu, organizuota veikla, skirta protiniam ir fiziniam lavinimui, darbiniam, estetiniam ugdymui. Globotiniai skatinti pajusti grožį, kultūringai švęsti šventes, savo darbais puošti aplinką.

Vaikams organizuotos asmeninės gimtadienių šventės, ekskursijos. Šiais metais vaikai:

sausio mėn. lankėsi ,,Žagarė — Lietuvos kultūros sostinė 2015“ atidaryme prie Žagarės dvaro rūmų.

vasario mėn. dalyvavo popietėje su policijos pareigūnu ir VTAS specialiste, paminėjo Valentino dieną, gamino ir ragavo saldžiąsias širdeles, vyko Užgavėnių paminėjimas, Vasario 16- sios paminėjimas, susitikimas su SADM ministre A. Pabedinskiene. Dalyvavo ,,Žvejų šventėje“, organizuotoje gamtoje, prie Žvelgaičio ežero.

Kovo mėn. - 40 paukščių dienos paminėjimas, Lietuvos nepriklausomybės atkūrimo dienos paminėjimas. Vyko renginys – kavinė ,,Pavasarėlis“, ,,Savaitės be patyčių 2015“ renginiai, susitikimas su Joniškio PK Viešosios policijos skyriaus Prevencijos poskyrio tyrėja A. Kumpyte. Susitikimas su Šaulių sąjungos atstovais.

Balandžio mėn. - Juoko dienos paminėjimas, Šv. Velykų šventė, Atvelykio šventė, vaikai vaidino Žagarės lopšelyje darželyje ,,Vyšniukas“. Taip pat Kaune aplankytas Velnių muziejus, Kauno Tado Ivanausko zoologijos muziejus.

Gegužės mėn. - lankėsi Respublikinėje medžioklės ir žvejybos trofėjų parodoje Žagarės dvaro rūmuose, lankėsi tarptautiniame meno festivalyje ,, Žagarės fringe festival“ renginiuose.

Birželio mėn. - paminėta Vaikų gynimo diena, dalyvavo šeimai skirtoje šventėje, Vilniuje dalyvavo kartingų varžybose.

Liepos mėn. – vyko į Tervetės ,,Nykštukų“ parką Latvijos Respublikoje. Dalyvavo ,,Žagarės vyšnių festivalis 2015“renginiuose.

Rugpjūčio mėn. vyko susitikimas – popietė su Žiemgalos dailininkų plenaro dalyviais Žagarės socialinių paslaugų centro kieme, lankėsi paskutinės vasaros šventės - Žolinės paminėjime prie Žvelgaičio ežero.

Rugsėjo mėn. lankėsi Žagarės kultūros centre, ,, THUNDERTALE“ koncerte. Dalyvavo etninėje kultūros akcijoje ,,Visa Lietuva šoka“, organizuotoje prie Žagarės kultūros centro. Dalyvavo respublikinėje vaikų globos namų floristinių kilimų šventėje ,,Tau, Žagare!“

Spalio mėn. dalyvavo socialinėje akcijoje ,,ŽvejOK 2015“ Mažeikių rajone, lankėsi Žagarės kultūros centre, koncertų įmonės ,,Soliaris“ renginyje- cirko programoje ,,Pasakos planeta“. Tvarkė senelių kapus ,,Raktuvės“ ir Senosiose kapinėse.

Lapkričio mėn. šventė Helovyno šventę.

Gruodžio mėn. Panevėžyje ,,Cido“ arenoje dalyvavo ,,Kalėdinėse žaidynėse 2015“, Panevėžyje ,,Forum Cinemas“ žiūrėjo filmą ,,Pakalikai“, aplankė meninio stiklo studiją ,,Glassremis“. Šiauliuose ,,Forum Cinemas“ žiūrėjo filmą ,,Išvirkščias pasaulis“. Dalyvavo Kūčių vakaro Šv. Mišiose, lankėsi spektaklyje ,,Vienos piemenaitės istorija“, Žagarės kultūros centre. Dalyvauta ,,Žagarė — Lietuvos kultūros sostinė 2015“ baigiamajame renginyje. Dalyvavo Kalėdinio karnavalo renginyje, susitiko su ,,Rotary“ klubo ir Joniškio rajono savivaldybės Socialinės paramos ir sveikatos skyriaus atstovėmis.

Vaikams kasdien buvo primenama švaros ir tvarkos palaikymo svarba. Mokyta tvarkingai susidėti daiktus, rūbus, pasirūpinti gyvenamosios aplinkos švara. Vaikai su socialinio darbuotojo, ar socialinio darbuotojo padėjėjo pagalba mokėsi skalbti automatine skalbimo mašina, aiškinosi ant rūbų esančių etikečių informacinių ženklų reikšmės. 5 vaikai jau moka savarankiškai ja naudotis, kitiems vaikams dar reikalinga pagalba.

Su socialinio darbuotojo, ar socialinio darbuotojo padėjėjo pagalba vaikai 24 kartus tvarkė aplinką, esančią šalia gyvenamųjų patalpų, savo darbeliais puošė gyvenamąją aplinką šventėms. Atliktas patalpų remontas dvejuose gyvenamuosiuose kambariuose, bei poilsio kambaryje.

 Skatinome vaikus palaikyti ryšius su giminaičiais, tėvams ir globėjams teikta informacija jiems rūpimais klausimais apie vaikus. 9 vaikai palaikė šiltus ryšius su močiutėmis ir seneliais, 10 vaikų palaikė ryšius su tėvais.

 Komandinis darbas vyko sudarant ir realizuojant Individualius socialinės globos planus, Vaiko savybių ir poreikių sričių išskyrimą ir įvertinimą.

Pasirūpinta rūbų, bei kito inventoriaus nupirkimu ir pakeitimu. Vaikai nusipirkti rūbų buvo išvykę 4 kartus. 2015m. sausio – lapkričio mėnesiais rūbams ir avalynei išleista 4282,05 eurų. Transportui, kanceliarinėms prekėms, ir kitoms priemonėms 2015 metų sausio – lapkričio mėnesiais išleista 7911,38 eurų.

 Mokant vaikus tikslingai planuoti pajamas ir išlaidas, tobulinome gebėjimą numatyti savo gyvenimo pokyčius ir planuoti, kaip juos įveikti, savarankiškai ir ekonomiškai apsipirkti, apgalvotai planuoti savo išlaidas ir pajamas. Dvi mergaitės sudarė kišenpinigių taupymo studijoms sutartis. 5 vaikams savarankiškam naudojimui atiduotos kišenpinigių mokėjimo kortelės. Likusiems vaikams teikiama pagalba įgyjant praktinių įgūdžių apsiperkant maisto parduotuvėje, planuojant išlaidas, mokoma naudotis banko mokėjimo kortele ir bankomatu.

Su socialinio darbuotojo ir socialinio darbuotojo padėjėjo pagalba vaikai mokėsi gaminti maisto patiekalus.

67 dienas per metus vaikai gamino maistą virtuvėje, savo šeimynos virtuvėlėje kepė pyragus, bandeles, bei gamino kitus nesudėtingus patiekalus. Pastebėta, kad 2 didesnėms mergaitėms reikia tik minimalios pagalbos gaminant maistą.

 Siekiant užkirsti kelią neigiamų socialinių reiškinių atsiradimui, vyko 10 pokalbių apie apie žalingus įpročius, priklausomybes, apie jų sukeliamas ligas.

Vykdant ankstyvų lytinių santykių ir su jais susijusių problemų, lytinių išnaudojimo ir priekabiavimo, diskriminacijos dėl lyties prevenciją, pravesti 6 pokalbiai su vyresniaisiais šeimynos vaikais. Planuotas susitikimas su medicinos atstovais neįvyko.

Mokyta suprasti alkoholio vartojimo priežastis ir padarinius, tabako ir kitų psichotropinių medžiagų vartojimo žalą.Šiuo metu 5 šeimynos vaikai rūko.

 Tobulinant socialinio darbuotojo kvalifikaciją, rinkome metodinę medžiagą, kaupėme informaciją, dalyvavome seminaruose, dalinomės gerąja patirtimi 9 socialinių darbuotojų susirinkimuose.

Parašas ------------------- Socialinė darbuotoja Sondra Bartkienė

Parašas ----------------- Socialinė darbuotoja Loreta Makaveckienė